Bakondi: Európa most látja, mekkora a veszély
Ha lassan is, de Európa országaiban tudatosul az a veszély, amit a világban lévõ konfliktusok és a tömeges, illegális, ellenõrizetlen migrációval beáramló terroristák jelenléte okoz - mondta Bakondi György, a miniszterelnök belbiztonsági fõtanácsadója az M1 csütörtök reggeli mûsorában.
Szerinte valamennyi európai országban jelentõsen romlott a belbiztonsági helyzet, az elmúlt egy-két hétben érkeztek hírek fegyverraktárak felfedezésérõl, megakadályozott terrorcselekményekrõl, rendõrök elleni támadásokról, menekülttábori lázadásokról.

Tervezett akciók

Bakondi György azzal kapcsolatban, hogy a múlt héten Németországban lelepleztek egy feltételezett szélsõséges iszlamistát a német szövetségi alkotmányvédelmi hivatal munkatársai között, azt mondta: ez azt jelzi, hogy nemcsak spontaneitásról, hanem "megfelelõ tervezésrõl, elõrelátásról, alvó ügynökök alkalmazásáról és egyéb titkosszolgálati eszközök alkalmazásáról is szó van", ami fokozza a veszélyt.

Nemzetállami feladat

Szerinte emiatt valamennyi nemzetállam tett már lépéseket a biztonsága érdekében, és ma már jóval kevesebben vannak, akik bírálják a magyar határintézkedéseket, egyre inkább utánozzák azokat. Az állampolgárok érdekét szolgáló belbiztonsági lépések a nemzetállamokra maradtak, mivel az Európai Unió hivatalos politikájában továbbra sincs változás, és egyelõre a korlátlan, felsõ határ nélküli elosztási mechanizmus a fõ elv - jegyezte meg a fõtanácsadó.

Magyarország nyitott

Bakondi György a Kossuth Rádió 180 perc címû mûsorában azzal kapcsolatban, hogy a Szegedi Törvényszék szerdán, elsõ fokon tíz év börtönre ítélte a röszkei közúti átkelõnél tavaly õsszel történt tömegzavargás miatt terrorcselekmény elkövetésével vádolt, Cipruson élõ szír férfit, azt mondta: Magyarország nyitva áll mindenki elõtt, aki jó szándékkal, például gazdasági együttmûködés, turisztikai cél vagy családlátogatás miatt kíván jogszerûen belépni az országba, de "a határunkat õrizzük és semmifajta fenyegetésnek nem engedünk".
Bakondi György migráció